
teni 

Gazeto de Kroata Esperanto-Ligo 
Ĉasopis Hrvatskog saveza za esperanto 


julio 2002 



5a kongreso de kroataj esperantistoj en Rijeka 
kun Alp-Adria Konferenco en Rijeka-Kostrena kaj 
Mezeŭropa konsultiĝo en Rijeka-Kostrena 
Leksikono de kroatiaj esperantistoj aperis 
1 Nova Plena Ilustrita Vortaro haveblas 
Projekto Mezeŭropo estas mia hejmo 
- Pokalo de Kostrena 2002 































































tempo gazeto de kel 


Karaj 

legantoj, 



Ankica Jagnjiĉ kaj Michela Lipari 


Pli ol 170 personoj kolektiĝis ĉe diversaj 
Esperantaj programoj okazintaj de la 31 a de majo 
ĝis la 2a de junio en Rijeka kaj Kostrena, kie paralele 
okazis niaj ĉefaj jaraj aranĝoj honore al 95a jara 
jubileo de Esperanto en Rijeka.Kunsultiĝis 
reprezentantoj de landaj asocioj el Aŭstrio, Ĉeĥio, 
Hungario, Kroatio, Slovakio kaj Slovenio. Michela 
Lipari nome de la estraro de UEA, taskigita pri Landa 
Agado, sekvis la laboron de la konsultiĝo. La 
konsultiĝon en la jaro 2003 invitas Pollando dum 
Stanislavv Mandrak transprenis la taskojn de 
kunordigado de la mezeŭropa komisiono. Paralele 
kun la konsultiĝo okazis la 14a Alp-Adria 
Konferenco, traktanta la temon pri Interrregiona 
kunlaboro per Esperanto. 

Ĉiuj aranĝoj renkontiĝis per komuna 
programo lige al la 5a kongreso de kroataj 
esperantistoj en Urba Pupteatro en Rijeka. Salutis 
la 5an kongreson per letera mesaĝo prezidento 
de Respubliko Kroatio Stjepan Mesiĉ. Persone 
ĉeestis la malfermon urbestro de Rijeka Vojko 
Obersnel kaj Josip Stankoviĉ, prezidanto de la 
Departamenta ĉambro Rijeka dum enkonduke 
prelegis Radenko Miloŝeviĉ.Saluton de la 
Prezidento de Respubliko Kroatio ni publikigas en 
la tradukita versio. 

La aranĝoj havis riĉan muzikan programon 
konsistanta el tri diversaj programeroj. La koruso 
el Opatija bonvenige kantis kaj en posttagmezaj 
programoj koncertis per du apartaj koncertoj 
Georgo Handzlik el Pollando kaj Neven Mrzleĉki el 
Kroatio. Drama Grupo de Studenta Esperanto-Klubo 
el Zagrebo kontribuis per sia teatraĵo. 

Malgranda loka organiza komitato (Vjekoslav 
Morankiĉ, Boris Di Costanzo, Emil Hrvatin) multe 
klopodis por sukcesigi la eventojn. 


Aparta refreŝigo venis per la aranĝo prizorgita 
de Emil Hrvatin kiu aktivigis tridekon da Esperanto- 
lernantoj el la tuta Kroatio por scikonkurso. 
Diplomoj kaj elegantaj memorpokaloj restas en 
pluraj lemejoj en Kroatio. 

Dimanĉo komencis per meso en la preĝejo 
de Sankta Lucija en Kostrena, celebrita de Franjo 
Gruiĉ. Por la muzika orgenetoso zorgis Lucija Rusak- 
Orehovec. 

La renkontiĝon finis ekskurso al Gorski kotar 
kaj ne sufiĉe konataj arbaroj Golubinjak kaj la 
impresdona groto. 

S. Ŝtimec 

REPUBLIKA HRVATSKA 

PREDSJEDNIK 


A1 la partoprenantoj de Esperanto-aranĝoj 
Alp-Adria Konferenco 
Mezeŭropa konsultiĝo 
Kroatia Esperanto-Kongreso 


Estimataj kaj karaj partoprenantoj de la Esperanto-aranĝoj Alp-Adria Konferenco, 
Mezeŭropa Konsultiĝo kaj Kongreso de kroataj esperantistoj 


Estas mia vera ĝojo ke post la lastjara 86a Universala Kongreso de Esperanto 
okazigita en Zagrebo kaj kies Alta Protektanto mi estis, mi povas saluti Esperanto- 
aranĝojn de Alp-Adrio, samkiel Mezeŭropan Konsultiĝon rilatantaj al ekonomia kaj 
alia kunlaboro en la regiono. 

Mi akcentus ke ekzistas bona kunlaboro en la regiono kadre de la menciitaj asocioj 
kaj aparte en la kampo de ekonomio kaj alkonstruo de trafikvojoj al la direkto de Rijeka, 
havantaj siajn radikojn en la konataj nomoj luiziana, karolina kaj jozefina. 

Mi esperas ke via serioza aliro al la problemoj de tiu ĉi regiono kaj al la ŝtatoj en 
la regiono, samkiel ĝenerale al la problemoj de la komuna Eŭropo, aparte per 
Esperanto, kontribuos ke ni ĉiuj plej bone respondu al la nuntempaj defioj en la kampoj 
ekonomia kaj socia, en la klopodoj de trovado de la komuna lingvo en valoraj diversecoj. 

Mi deziras al vi sukcesas laboron, agrablan restadon en nia lando kaj feliĉon en la 

vivo. 


Zagrebo, la 29an de majo 2002 



PredsKulnik 



Hrvatske \ 

SOCILINGVISTIKA FENOMENO 
MALFACILE KOMPRENEBLA 


Kio estas Esperanto? Unuavide la respondo estas 
simpla. Sed se esplori pli profunde, Esperanto montriĝas 
socilingva fenomeno multe pli kompleksa ol oni komence 
imagis. En ĝi interplektiĝas tiom da faktoroj el la sferoj 
politika, ekonomia, socia, lingvistika, estetika, psikologia, 
ktp, ke neniu unuopa homo nun kapablas plene kompreni 
ĝin. Ankaŭ la esperantistoj ne scias, vere profunde, kio 
kasiĝas sub tiu realaĵo. Kaj, miaopinie, Zamenhof mem tion 
ne sciis. 

Oni ĝenerale rigardas Esperanton rezulto de racia, 
libervola decido. Sed historie, ne tiel la aferoj disvolviĝis. 
Jam antaŭ plenkreska aĝo, Zamenhof estis kaptita, kvazaŭ 
obsede, de sintruda devo ellabori projekton de lingvo 
interkultura. Li estis nur knabo, kiam li komencis ĝin realigi. 
Kiam okazis la unua konversacio en praformo de Esperanto, 
li ankoraŭ ne estis 20-jara. 

La sento pri neeskapebla alvokiĝo, kiu devigis lin 
iniciati la novan lingvon, estis kvazaŭ kristaliĝo en li de 
ege forta, sed nur obtuze konsciata sopiro, al translima 
komunikado, ekzistanta ĉe multaj fine de la 19 a jarcento. 
Tiu kolektiva sento bezonis homon por konkretiĝi. Al ĝia 
alvoko la knabo Zamenhof sentis sin devigita jesi. Li estis 
la instrumento de sociaj kaj historiaj fortoj, kiuj ege superis 
lin, kiel ili superas nun ĉiun el ni. 

Ke tiuj estis ege potencaj, tion pruvas la historio de 
la lingvo. Ĝi ja prezentas sinsekvon de krizoj, streĉiĝoj kaj 
situacioj ŝajne pereigaj. Sed kiu ajn la problemo, kio efektive 
aperas, tio estas la plej neprobabla solvo. 

Preskaŭ unuanime, la lingvistoj anoncis, ke ĝi ne 
estos uzebla por efika interkompreniĝo, ĉar ĉiu gento uzos 
sian elparolon, siajn lingvostrukturoj, siajn signifkampojn 
(aŭ, se vi preferas fakvorti, sian semantikon), kaj ke post 
kelka tempo la lingvo disdialektiĝis kaj mortos. Ni realismu: 
ĉu ne tio estis la plej probabla? Sed la lingvoĝermo, konkrete 
uzata en plej diversaj cirkonstancoj, unuiĝis, firmiĝis, fariĝis 
riĉa, fleksebla, vere vivanta lingvo. Neniu homo kun 
normala sana prudento povus kredi, fine de la 19-a 
jarcento,ke post nur cent jaroj tiu lingvo, ĝerminta en 
adoleksa menso, havos interesan originalan literaturon, 
estos la komunikilo de multegaj intemaciaj renkontiĝoj, 
uziĝos en urbetoj de Koreio, Novzelando, Brazilo, Interna 
Mongolio, kies nomoj estos ĝenerale nekonataj, kaj kiujn 
neniam europanoj vizitas. 

Tiu socilingvistika fenomeno restas grandparte 
mistera, sed almenaŭ unu aferon oni povas diri pri ĝi kun 
certeco: Esperanto estas rezistema. Ĝi spertis multajn 
persekutojn, ofte plej subtilajn, multajn malpermesojn kaj 
aliajn travivaĵojn, kiuj normale devus signi ĝian morton: 
ĉiujn ĝi postvivis. Eĉ progresas ĝia disvastiĝo kun, ĉefe en 
la lastaj dek jaroj, rimarkinda akceliĝo. 

Tiu disvastiĝado, kiu okazas sen apogo politika kaj 
financa, kaj sen reklamado, ne ebius, se Esperanton ne 
portus potencaj sociaj fortoj. Sed la sociaj fortoj, kiuj 
dekomence kontraŭbatalas ĝin, ne estas malpli imponaj. 


Ili agas ĝenerale ekster la konscio, kun tiu stranga rezulto, 
ke honestaj homoj simple ne rimarkas, ke ili agas rilate al 
Esperanto kontraŭ la leĝoj de honesteco, kiujn ili cetere 
agnoskas kaj aplikas. Ekzempie, sincereco sentiĝas tre klare 
en la vortoj de la prezidanto de la eŭrop-parlamenta 
komisiono, kiu forĵetis en aprilo 1984 rezolucion favore al 
Esperanto, sen studi la faktojn. Same ĝi evidentiĝas en la 
motivoj, per kiuj la franca edukministro en februaro 1982 
provis pravigi sian rifuzon akcepti Esperanton kiel 
elekteblan studobjekton lernejan. Ne studinte la dosieron, 
li bazis sin sur faktaj eraroj, sed estas nedubeble, ke liaj 
intencoj estis plej puraj. Li ne sciis pri sia nescio. 

Normale, antaŭ ol verdikti, oni kolektas dosieron kaj 
studas la faktojn. Tiel oni faras en juro, tiel oni faras ankaŭ 
en industrio antaŭ ol elekti inter pluraj procedoj. Tiel oni 
faras same en scienco. Pri esperanto okazas male. La 
verdikto estas prononcata antaŭ oi dosiero kolektiĝis, la 
elekto farata sen komparo al rivalaj sistemoj, la fenomeno 
pritraktata sen rigardo al la kontrolebla realo. 

Ofte oficialaj instancoj estis alvokitaj diskuti pri E$- 
peranto, sed forĵetis ĝin antaŭ ol informiĝi. Eble la plej bela 
ekzemplo estas tiu de la petskribo transdonita al UN en 
1966. Tiu surhavis unu milionon da individuaj subskriboj, 
plus la subskribojn de proksimume 4000 organizaĵoj kun 
entute 73-miliona membraro el 80 landoj. Sepdek tri 
milionoj! Verŝajne estas la plej vasta petskribo, kiu iam ajn 
estis prezentita en la monda historio por propono fontanta 
el privata iniciato ne ligita al ekonomia, ideologia, politika 
aŭ religia organizo. Sed tiun historie unikan eventon la plej 
multaj gazetoj eĉ ne menciis, kaj pri ĝi neniam debatis la 
Ĝenerala Asembleo de UN. La sociaj fortoj kontraŭaj al la 
lingvo intemacia ofte sukcesas igi Esperanton tabua. 

Ili tiel atingas, ke antaŭ nejusteco la socio rezignariu. 
Imagu tablotenis-matĉon, en kiu unu el la ludantoj rajtas 
uzi la propran rakedon, dum la kontraŭulo ricevas rakedon 
misekvilibran, tro grandan, tro pezan, tute malsaman ol tiu, 
per kiu li hejme trejniĝas ĉiutage. Ĉiuj taksus tion absolute 
neallasebla. Egaleco de kondiĉoj estas severe postulata se 
temas pri pilko. Sed ne pri ideoj. Kelkaj popoloj havas la 
privilegion pori komuniki per lingvo, kun kiu ili estas plene 
familiaraj, dum al la aliaj trudiĝas esprimilo, kiu konstante 
devigas fortordi la buŝon kaj la menson for de ilia kutima 
funkciado, de la funkciado, kiu fariĝis por ili natura. Ironie 
estas, ke tiun por ili nekontentigan ilon ili devas pagi, 
multekoste kaj multapene, dum la kontraŭulo senpage 
ricevas sian. 

Nur manko de konscio ebligas la ĝeneralan 
rezignacion antaŭ la nejusta hierarkiigo de la lingvoj. Es- 
peranto forigas tiun neegalecon. Per ĝi. anstataŭ submetiĝi 
al la arbitraj kutimoj de la ekonomie aŭ politike pli forta, 
oni simple aliĝas al konvenrio. La rilatoj ĉesas esti vertikalaj, 
ili horizontaliĝas. 

Profunde en ni, io ribelas kontraŭ ĉio lingve 
nekonsekvenca. En la angla, ekzemple, se mi povus diri IwiU 

arrive, “mi alvenos”, kial mi ne povas diri I urill can, “mi 
povos”? Kial mi devas diri woman, ‘Virinoj”, kaj ne povas 
diri ivomans , kiu estus same komprenebla? En la rusa, kial 
mi devas lemi diri odin god , “unu jaro”, sed dva goda, “du 
jaroj”, kun singulara genitivo, eĉ se ia esprimo estas la 
subjekto de verbo, kaj pjaflet, “kvin jaroj”, kim ĉi-foje plurala 
genitivo? En la franca, kial necesas diri au printemps, 
“printempe”, sed en hiver , ‘Vintre”, kun malsamaj prepozicioj 
ĉe tute samaj konceptoj? 

Se lemanto tion demandas al la instruisto, la sola 
respondo estas: “Nu, estas tiel ” kio fakte signifas: uzu ne 
vian inteligentecon, sed vian memoron pri arhitraj leĝoj. La 
kaŝita mesaĝo estas: ili estas la plejfortaj, ne eblas ribeli kaj 
postuli ioti konsekvencanaŭ adoptitanal niaj bezonoj, klinu 
vin dol 

Profunde en nia psiko vivas postulo pri digneco, kiu 
rifuzas tiun submetiĝon. Pro ĝi streĉiĝas la rilatoj inter 
nederland- kaj franclingvanoj en Belgio, inter tamil- kaj 
sinhallingvanoj en Srilanko. Esperanto, en kiu iu ajn lingva 
strukturo estas plene ĝeneraligebla, kontentigas nian 
profundan sopiron al facileco kaj konsekvenceco en 
esprimado fremdlingve. Ĝi kreas etoson de libereco, de 
justeco, kiu igas la homojn senti sin pli digne traktataj. 

Same kiel oni povas kompari kuracilojn, komputilojn 
aŭ industriajn procedojn, oni povas kompari unu al la alia 
la multajn rimedojn elpensitajn de la homoj por intergente 
komuniki. Eblas ekzemple komparstudi la uzon, inter 
malsamiingvanoj, de unu nacilingvo, kiel la angla, de 
samtempa buŝtradukado kaj de Esperanto. El tia esploro 
evidentiĝas, ke Esperanto estas pli praktika, pli rapide 
ekirebla, pli facile uzebla ol la ceteraj sistemoj, kaj ankaŭ 
ekonomie pli ŝpara, psikologie pli kontentiga, kulture pli 
respekta al ĉiuj. Sen observi surterene, kiel eblus scii? 
Tamen muitaj kondamnas Esperanton sen tiu objektiva, 
surterena kontrolo, kio signifas rezigni samtempe racion 
kaj justecon; mi emus diri ankaŭ: sportan spiriton. 

Kur private la ĵus menciita kompara esploro estis 
farita, kaj ekster ĉiu vasta influpovo. Dum tiom elspeziĝas 
por instrui lingvojn al infanoj kaj ĉiaaspekte solvi la 
problemojn de translingva komunikado, kio do malhelpas, 
ke oni oficiale, ĉe influhavaj instancoj, faru, por 
maksimumigi efikecon, komparan kost- kaj efikec-analizon? 
Respondon donas al ni la historio: ĉiufoje, kiam libereco 
kaj justeco emas progresi, potencaj sociaj fortoj mobiJiziĝas 
konti^aŭ ili, kaj ties ĉefa armilo estas malhelpi objektivan 
konon de la vero. Ankaŭ ĉi-kaze ili tiel agas. 

Resume eblas diri jenon. Potencaj sociaj fortoj 
prizorgas la iom-post-ioman penetron de Esperanton en 
ĉiam novajn landojn kaj mediojn, same kiei la laŭgradan 
riĉiĝon de la kulturo bazita sur ĝi. Simiie potencaj fortoj 
prizorgas, ke la vero pri Esperanto ne diskoniĝu, ke ne okazu 
pri ĝi honesta kaj malfermita debato, ke la impostpagantoj 


ne demandu sin, ĉu, ĉiulande, la buĝetoj pri lingva 
komunikado aŭ lingvoinstruado konformas al la postuloj 
pri pleja efikeco de la publikaj investoj. La lukto inter tiuj 
socaiaj fortoj prezentiĝas kiel vera dramo, sed la disvolviĝon 
de la dramo la publiko eĉ ne rimarkas. 

Kaj ankaŭ ni, kiuj iel rolas en ĝi, ne komprenas 
ekzakte, kio okazas. Estas multe tro frue. Mankas la historia 
perpektivo, la eblo konsideri ĉion de sufiĉe alte. Tial niaj 
reagoj ofte ne estas trafaj. Tial ankaŭ miaj konsideroj eble 
ne estas trafaj. Eble mi ĉion miskomprenis, kaj prezentis 
fuŝe. Mi ne povas juĝi, ĉu jes aŭ ne: sed se mi ne povas juĝi, 
mi povas almenaŭ esperi. Mi esperas, ke mi ne tro mistrafis. 
Kaj ke estas vere, ke, el la vidpunkto de garantioj pri justeco, 
ideoj meritas tiom seriozan atenton, kiom pilko. 

Claude Piron 


Stjepan Lice 

LA LINGVO HOMA 

plantis mi vorton 
kaj aŭskultas 

per la sama lingvo 
ĉiuj arboj parolas 
ĉiu ŝtono 
la falĉita herbo 

per la sama lingvo 
ĉiuj estaĵoj parolas 

sama plorsingulto 
sama ĝojkrio 
traigas ĉiujn vundojn 

kaj kiam iu 
morti devas 
al alia la vivon doni 
en ĉio vibras harmonio 
plena de kunsento 

nur la homo 

kun turmento divenas 

la lingvon homan 

(el Parolo de silento - 
La nomo de espero, 

Zagrebo, 1993 

Tradukis: Milka Dukiĉ 

Esperanto-Domo en Kostrena 
gastigis konkurson por lernantoj 

Esperanto- - 

domo ™ , 

Kostrena 


Esperanto-domo en Kostrena, Ŝodici 3, tel. 051- 
289 478, estas la ĉefa Esperanta ripozadreso en Kroatio. 
Ci troviĝas en la plej bela marborda regiono apud 
Rijeka. De la 31a de majo ĝis la 2a de junio 2002 ĝi gastigis 
Konkurson por lernantoj de elementaj lernejoj, kiuj 
konkurencis por Pokalo de Kostrena. 

La Esperanto-Domo troviĝas 10 minutojn for de 
Golfo Zurkovo, kie komenciĝas la 4 km longa promenejo 
apud la marbordo. Proksime de la Esperanto-Domo 
troveblas tenisa tereno samkiel trim-vojo. 

Proksime de la Esperanto-Domo troviĝas 
bushaltejo n-ro 10, kunliganta Kostrena kun la urbo 
Rijeka, en intervaloj de 20 minutoj. Esperanto-Domo 
foras 7 kilometrojn de la aŭtobusa stacidomo de Rijeka 
kaj 10 km de fervoja stacidomo Rijeka kaj 25 km de 


flughaveno Omiŝalj sur la insulo Krk. Diversaj vendejoj, 
bakejo, gazetkiosko kaj kuracista servo proksimas al la 
domo. 

Eblas organizi la restadon en la servo de plena 
pansiono, duonpansiono aŭ per kuireja memzorgado. 
Eblas aranĝi semajnfinan restadon aŭ nur tranoktadon 
kun matenmanĝo. 

La domo disponas pri la jenaj ejoj: Teretaĝo (3 
dormejoj de 10, 3 kaj 2 litoj, manĝejo, kuirejo, duŝejo, 
necesejo), la unua etaĝo (5 dormejoj de 2, 6, 8, 8 kaj 10 
litoj, eta kuirejo, teraso, 3 duŝejoj, 2 necesejoj). 

Esperanto-Societo de Rijeka posedas la domon kaj 
ĝia partnero en ties uzado estas Asocio de skoltoj de 
Rijeka. (es.per.aato_-.ri@rilelhr, fakso 051 228 148.) 


BfifcA HRVALjKA 


14. ESPERANTSKA KOHFEREHCIjA ALPE-JAORAN 


14a ALP-ADRfA ESPERANT0-K0NFERENCO 



*** !%***& 

5. K0NGRES HRVATSKIH E5PERANTISTA 

5a K0NGRES0 0E KR0ATAJ ESPERANTISTOj 


ftijeka - Kostrena 

31. S. - 2. 6 . 2002. 

HRVATSKA / KROATIO 


RijeCKO filatelistiĉko druStvo ' Rijeka" broj 

Fiiaiellsta Sorieto Rijeka, Rijeka. - numero: 9-S 

EL LA HISTORIO DE ESPERANTO 

EN RIJEKA 


La jaro 1907 estis aparte signifa por Esperanto. 
Tio estis la jaro kiam finiĝis ĝuste 20 jaroj de la tago 
kiam aperis publike la uriua libro pri la lingvo Espe- 
ranto. Tiun ĉi jubileon festis esperantistoj en ĉiuj partoj 
de la mondo. Finiĝis la grava etapo. La unuaj dek jaroj 
konsisitis el senfina, ŝajne tute sensukcesa semado, sed 
en la dua dekjaro de la esperantismo la longe dormintaj 
semoj komencis doni la unuajn trunketojn. En la jaro 
1907 en la malferma parolado de la Tria Universala 
Kongreso okazinta en Cambridge, d-ro L.L. Zamenhof 
diris "Nun nia afero estas forta. La glacia tavolo de 
antaŭjuĝoj estas rompita.” 

En la multkultura Rijeka 
videblas nacie diversa konsisto 
de la unuaj esperantistoj en 
Rijeka. Josip kaj Marcel Ŝikiĉ, 

Rikard Rack, Egidije Mihiĉ kaj 
rudolf Giliĉ estis kroatoj, L. D’ 

Orzcy kaj Teodoro Kovacs 
hungaroj, Egidio Springhet italo 
aŭ furlano, Antonio Schlemmer 
kaj A. Schnetz germanoj aŭ 
italigitaj germanoj. Tiutempe en 
Rijeka aŭdeblis krom la kroata 
lingvo ankaŭ la itala,germana kaj 
hungara lingvoj. 

Historia fakto restas ke 
en Rijeka la unua Esperanto- 
organizaĵo naskiĝis la 27an de 
septembro 1907. 

Grava fonto de multaj tre intercsaj faktoj pri 
Esperanto en nia mondoparto estas “Rieĉki novi list”. 
ĉi estis la unua inter la tiamaj kroataj gazetoj kiuj 
propagandis Esperanton. “Rieĉki novi list” publikigis 
en du jaroj en la jaroj 1907 kaj 1908 serion de 19 notoj, 
informoj, raportoj kaj artikoloj pri Esperanto. En nuraj 
16 monatoj “Rieĉki novi list” skribis pri Esperanto 
deknaŭ fojojn. Kial? 

Kial ĝi estis antaŭulo, propagandinto de 
Esperanto en la tiama urbo Rijeka? “Rieĉki novi list” 
honeste registradis la faktojn pri la progresema 
Esperanto-Movado kaj estis la fakto kc en la tiama 
Rijeka relative frue ekestis esperantistoj. 

“Novi list’’ estas la plej aĝa inter ĉiuj gazetoj en 
Kroatio. Ĝia fondinto estis Frano Supilo, kaj la unua 


numero aperis en Rijeka la 2an de januaro 1900 sub la 
nomo “Novi list”. En la jaro 1907 ĝi ŝanĝis nomon al 
“Rieĉki novi list”. Post pluraj nomŝanĝoj de 1964 ĝi 
nomiĝas “Novi list”. 

En la jaro 1904 “Novi list” eldoniĝis en 6.000 
ekzempleroj tage kaj estis legita en la tuta Kroatio sed 
ankaŭ Vieno kaj Budapeŝto atente observadis kion 
mesaĝas la gazeto de Supilo. La gazeto estis konata 
batalinto kontraŭ la oficialaj mensogoj, kontraŭ 
ŝovinismaj antaŭjuĝoj kaj kontraŭ partiana politikaĉo. 

Frano Supilo kaj lia “Novi list” en la jaro 1907 
akre batalis kontraŭ 
klerikalismo, kontraŭ la 
aŭtonomiuloj en Rijeka, 
persekutintoj de ĉio kroata kaj 
jugoslava. En la kroata 
parlamento Supilo batalis 
kontraŭ la hungarecigo en 
Kroatio, kaj ĉiam kaj ĉie li batalis 
kontraŭ subpremado de ĉiuj 
popoloj en Aŭstro-Hungara 
Monarkio. 

Aparta kaj specifa estis 
tiam la pozicio de la urbo Rijeka. 
Tiu kroata urbo tiam ne 
apartenis al Kroatio sed rekte al 
Hungario. En Rijeka estris 
hungara gubemiestro. Suŝak jam 
apartenis aJ la banusa Kroatio. 
Ĝio okcidente de Rijeka 
(ekzemple: Opatija) apartenis rekte al Vieno, al Aŭstrio. 
Rijeka troviĝis en la imperio Habsburga sub la 
gubemiestro hungara. 

La ideo pri la Intemacia Lingvo havis en tiu 
regiono fervorajn adeptojn jam en la tempo de 
volapuko. Konata volapukisto estis profesoro Duro 
Bauer, profesoro de matematiko kaj fiziko en la 
gimnazio de Rijeka kaj poste en la naŭtiko de Bakar. 
Tiu profesoro parolis ses lingvojn kaj unu jaron post 
Zamenhof eldonis sian Hngvoprojekton Spelin. Barono 
D’ Orczy eĉ verkis en Esperanto kaj estis premiita dum 
]a Kvara Universala Kongreso en Dresden. Poste li 
fariĝis idisto. 

Laŭ la notoj de Rado Ŝkalamera 

Marinko en sia mezaĝo ... 


MARINKO GJIVOJE 
20 jarojn 
post la morto 

... kaj nelonge antaŭ la morto. 



En la bela tempo kiam kroataj esperantistoj 
kongresis la kvinan fojon, ĉi-jare en Rijeka, nur 
malmultaj rememoris pri esperantisto, kies nomo 
meritas orliteran noton en nia historio. 

Zagrebano laŭ loĝado, sed devene el la insulo 
Korĉula, tiu magrulo, ĉiam serena kaj bonanima, lante 
sed saĝe parolanta, ĝisosta esperantisto, li donis al la 
Movado ne nur en Kroatio sed multe li vaste, tion kion 
sukcesas doni nur maloftuioj. 

Mi ne volas ĉi tie prezenti lian biografion, ĉar ĝi 
ja aperis multloke, iaste ankaŭ en ia “Biografia 
leksikono de kroatiaj esperantistoj ,> , sed mi volus diri 
kelkajn vortoj pri tio, kia li restis en mia memoro. 

Kun Marinko mi konatiĝis en 1977, kiam estis 
fondita la unuan Esperanto-klubon en Durdevac. Mi 
jam ne memoras kiu instigis min skribi al li, sed ekde 
tiu tempo li konstante uzis informojn ricevitajn de nia 
klubo kaj distribuis ilin laŭ sia maniero al redakcioj 
kaj unuopuloj kiuj povis uzi ilin. Ne estis tempo de 
komputiloj kaj de elektronika poŝto, estis tempo de 
“helikumado”, kiam li senhezite tajpis plurajn 
ekzemplerojn de la sama informo kaj metis en la jam 
preparitajn kovertojn kaj distribuis ilin. Estis tempo 
de pionireco de nia informado, sed li faris tion multe 
pli brile ol ni tion sukcesas en la erao de komputiloj. 

Kiam mi eklaboris en Intemacia Kultura Servo, 
denove mi trovis spurojn de Marinko. La unua afero 
kiun mi presis en IKS estis ĝuste la paĝoj de “Pano- 
rama rigardo super la Esperanta literaturo”, kiun 
Marinko kompilis. Poste sekvis pluraj aliaj libroj 
(ekz.libro pri Esperantaj bibliotekoj,), ĝis la lasta verko 
“Leksikono de aktivaj jugoslaviaj esperantistoj”. Kun 
la permeso de mia direktoro, mi restadis post la kutima 
labortempo kaj dum miaj liberaj horoj kompostis tiun 
ampleksegan verkon. Estis la jaro 1982. Kvazaŭ 
sentante ke li baldaŭ forlasos la mondon de vivantoj, 
Marinko estis tre laborema, li ĉiam alportadis novajn 


tekstojn, telefonis kaj planis. Kvankam ia kompleta 
kompostaĵo ne estis finita, el lia parolado vibris ĝojo. 
Intertempe ni amikis, mi vizitadis lin en lia domo, uzis 
]ian bibliotekon, interesiĝis pri lia laboro kaj kiel 
rekompencon por mia laboro super la “Leksikono”, li 
donacis al mi ĉiujn duoblaĵojn el sia ampleksa listo, 
kiujn mi deziris. Tiel mi akiris grandan parton de mia 
nun tre riĉa Esperanto-biblioteko. 

Venis majo 1982. La 29-an kaj 30-an mi festis mian 
edziĝon laŭ loka tradicio. Partoprenis ankaŭ 
esperantistoj. Jam morgaŭan tagon, Marinko ne estis 
inter ni. Li forpasis la 31-an de majo 1982. Kelkajn tagojn 
antaŭ tio mi estis vizitinta lin, sed li malbonege fartis, 
li ne akceptis vizitojn. Aparatoj helpadis al li spiri. Liaj 
konatoj diris, ke lia malsano estas malnova, sed ke ĝi 
aktualiĝis post lia lasta UK, tiu en Brazilio. Li, nome, 
ne rajtis iri al tiel ekstrema klimato. Kio ajn estas la 
vero, restas nemezurebla kontribuo de Marinko al nia 
Esperanta ideo, al kiu li restis fidela ĝis la morto. Lia 
biblioteko, rezulto de sinofera laboro dum multaj jaroj, 
troviĝas en Nacia kaj universitata biblioteko de Kroatio, 
al kiu li testamentis ĝin. 

Mi sentis mian moralan devon memorigi pri 
Marinko, almenaŭ pro tio ĉar multioje, rimarkinte 
mian intereson pri Esperanta historio, li diris al mi: 
“Vi daŭrigos mian laboron”. 

Malantaŭ li restis kolosa laboro super vortaroj, 
Esperanta historio, literaturo, gazet-artikoloj, 
informado ktp. Kutime tian laboron faras teamo, sed 
li, fragila kia li estis, ĉion faris sola. Kiu ajn, en kiu ajn 
tereno de Esperanto en Kroatio (kaj ankaŭ en eks- 
jugoslaviaj landoj) esploros, legos kaj studos, tiu 
senescepte trovos ian noton pri li. Tial ĉi tiu unupaĝa 
teksto estas nur malgranda omaĝo al Marinko, nia 
Mara Inko, kiu tute forkonsumiĝis por progresigo de 
Esperanto. 

fosip Pleadin 

ESPERANTO + NATURO = MKR! 


Kvankam la somero ankoraŭ daŭras, esperantistoj 
naturemuloj jam pensas pri aŭtuno... ĉar ankaŭ ĉi-jare, in- 
ter la 26-a kaj 29-a de septembro en Logarska dolina 
(Slovenio), okazos denove MontKabana Renkontiĝo 
(MKR), jam 13-a, la renkontiĝo por naturamikoj kaj 
montmigremuloj. 

Kelkaj vortoj pri historio de MKR: en la jaro 1989 
grupo de aŭstraj junaj esperantistoj (Michael Martin, Axel 
Leitner, Tania Berger kaj Helmut Brath) decidis organizi 
renkontiĝon por amikoj de la naturo kaj migradoj en montoj. 
La renkontiĝo estis sukcesa kaj dum sekvaj 9 jaroj la 
renkontiĝo evoluis al plej konata tiuspeca aranĝo kun 
partoprenantoj el la tuta mondo. Post 10 MKR-jaroj, la 
organizadon oni transdonis al KEJA (Kroatia Esperanta 
Junulara Asocio) kaj trikapa teamo (Mea Bombardelli, 
Milivoj Uroiĉ kaj Vanja Radovanoviĉ) jam 3 jaroj sukcese 
daŭrigas la tradicion. Entute, MKR on ĝis nun partoprenis 
186 esperantistoj al 18 landoj: krom eŭropaj landoj ankaŭ el 
Usono, Meksikio kaj Irano! 

Kvankam MKR-on nun organizas kroataj 
esperantistoj, la aranĝo ne estas organizita nur en Kroatio, 
sed ankaŭ en Slovenio: jam 11-a MKR okazis en belega 
monttrapasejo Vrsiĉ en Julijske Alpe montaro kaj ĉi-jare ĝi 
okazos en ankaŭ tre ĉarma valo Logarska Dolina en 
Kamniŝke Alpe montaro. Tio ja mem havas la intemacian 
karakteron - kroatoj organizas aranĝon en Slovenio, nur 
kelkajn kilometrojn for de Aŭstrio! Ankaŭ unuopaj slovenaj 
esperantistoj helpos al organizantoj (bedaŭrinde, slovenaj 
E-organizoj ne montris intereson pri la aranĝo ...) kaj ni 
esperos ke tia intemacia aranĝo estos interesa ankaŭ por 
lokaj neesperantistoj. 

Se la afero interesas vin, vi povas simple akiri pli da 
informoj MKRjam 3 jaroj havas propran retpaĝon kie oni 
povas facile trovi freŝajn infonnojn, raportojn kun bildoj pri 
pasintaj MKR-oj, gazetajn artikoloj pri MKR, MKR-statistikon 
... kaj, korapreneble, aliĝilon por ĉi-jara, 13-a MKK La adreso 
estas 

http://www.angelfire.com/va2/Vanja/index.html 

Kio atendas vin ĉi-jare en Logarska Dolina? Belega 
naturo, freŝa aero, ĉiam vigla kaj gaja intemacia etoso, ĉarma 
montkabano kaj ankaŭ ekskursoj kaj por fervoraj 
montmigremuloj kaj por promenemuloj kiujn povas 
partopreni ankaŭ gepatroj kun infanoj. Ĉiukaze oni vizitos 
du famajn akvofalojn, 75-metran Rinka kaj pli malgrandan 
Palenk. Krome, migremuloj vizitos kelkajn el la plej altaj 
pintoj de Kamniŝke Alpe (Ojstrica, Brana) kaj promenantoj 
povos ankaŭ viziti kelkajn pli malaltajn pintojn kaj ĝui la 
belecon promenante ti*a la valo. 

Post tiuj enkondukaj faktoj kaj informoj eble estus 
interese diri iomete pli pri MKR. Unu el interesaĵoj rilatantaj 
al MKR estas fakto ke multaj partoprenantoj venas jam 
senĉese dum 5,6,7 ... kaj pli da jaroj kaj jam ekestis parto de 
MKR mem. Kial? Antaŭ du jaroj oni enketis MKR- 
partoprenantojn kaj demandis kial ili venis al la aranĝo. La 


plej multo diris ke konekto de umado en naturo kaj E-etoso 
tre plaĉas al ili. Same, multaj diris ke al ili plaĉas la 
“semajnfina karaktero" de MKR - oni ne bezonas preni feriojn 
por partopreni ĝin kaj 3-taga aranĝo estas ĝuste bela 
fruaŭtuna paŭzo inter someraj ferioj kaj vintraj monatoj. 
Krome, oni ja povas partopreni jare nur 2-3 7-tagaj E-aranĝoj 
... kaj dum resto de la tempo oni ne ŝatas okupiĝi per Espe- 
ranto nur legante aŭ retumante - MKR estas bona kaj 
mallonga (kaj ne tro kosta) ebleco por denove vidi malnovajn 
amikojn kaj foje ankaŭ ekkoni novajn. 

Kion la organizantoj pensas? La aŭtoro de tiu ĉi teksto 
dirus ke unu el ĝis nun ne multe uzataj eblecoj por disvastigi 
Esperanton (almenaŭ ne ĉi tie, en Mezeŭropo) estas 
organizado de pluraj mallongaj renkontiĝoj - ili estas pli 
facilaj por organizi, oni pli facile povas trovi tempon por 
partopreni ilin, ili estas pli malmultekostaj... informado kaj 
elekto de bona aranĝenhavo estas la problemo kiuj devas 
esti solvita. MKR jam havas bone konatan kaj tre ŝatatan 
programon - estus bele se ankaŭ similaj E-aranĝoj kun aliaj 
temoj ekzistus. 

MKR-teamo ankaŭ havas aliajn ideojn: oni pripensis 
organizadon de etaj semajnfinaj familiaj aranĝoj en naturo 
por esperantistoj el najbaraj landoj (familia MKR?). Aldone, 
esperantistoj el Bosnio proponis organizadon dc MKR en 
ilia lando. Pro malproksimeco de Bosnio al meza Eŭropo de 
kie venas plejmulto de MKR-emuloj oni verŝajne ankoraŭ 
ne organizos ‘Veran” MKR-on tie, sed iu “eta MKR M estas 
verŝajna- kial ne? Certe oni povas organizi similan aranĝon 
ie en orienta Eŭropo? 

Karaj legantoj, se vi havas proprajn ideojn, proponojn 
ktp. bv. kontakti MKR-organizantojn kaj helpi ke MKR (kaj 
similaj aranĝoj) estu eĉ pli bonaj! Ĉiuj informoj pri MKR kaj 
similaj renkontiĝoj haveblas je jam supre menciita MKR 
TTT-ejo aŭ rekte ĉe organizantoj: 

Vanja Radovanoviĉ (poŝte: Horvaĉanska 31, HR-10 000 
Zagreb; telefone: (+385) 91 365 4626; rete: 

v^rij/^radQvano\dc:(^ktk .ericssDn.se} , 

Mea Bombardelii (rete: meaiombard elli@math.hr), 
Milivoj Uroiĉ (rete: muroicj@phy.hr) 


Kaj ne forgesu, 13-a MKR atendas vin! 


Vanja Radovanovic 

PROJEKTO “MEZEŬROPO KIOM DA LOĜANTOJ HAVAS 
ESTAS MIA HEJMO” KROATIO? 


Daŝa Chvatalova el Ĉeĥio, Viktoria Konkoly kun sia 
instruistino Kovaes Marta el Budapeŝto, Ivan el Maribor en 
Slovenio, Darko, Lovro kaj David el Zagrebo, Igor el Rijeka 
estas la unuaj aliĝintoj al la Projekto Mezeŭropo estas mia 
hejmo, kiu okazos en Esperanto-Domo Kostrena apud 
Rijeka de la 31a de aŭgusto ĝis la 8a de septembro 2002. La 
gastoj el eksterlando havas senpagan restadon. La tasko de 
la projekto estas kompari lernolibrojn pri literaturo kaj 
historio por mezlernejoj de Mezeŭropo. La diskutojn pri 
historio gvidos Gordana Jurina, kunordiganto estas Judita 
Rey Hudeĉek. 

Daŝa proponis ke ĉiu partoprenanto preparu ion pri 
sia nacia muziko, kun aparta prezento de jazo. Oni planas 
ricevi enkondukon en la nacian lingvon de ĉiu 
partoprenanto kaj lerni ion pri la ŝatataj manĝoj de la 
partoprenantaj landoj. 

La projekton helpas finance realigi Ministerio pri 
Eŭropaj Integriĝoj de Respubliko Kroatio. La projekto 
bonvenigas pliajn partoprenantojn el Slovenio, Lombardio, 
Bavario, Slovakio, Regiono Venecio-Giulia, Venetto kaj Suda 
Pollando, regionoj kiuj kulture konsistigas Mezeŭropon. 


NOVA REDAKTORO DE KROATA 
ENCIKLOPEDIO - ESPERANTISTO 


Akademiano Dalibor Brozoviĉ emeritiĝis de sia 
posteno en Leksikografa Instituto “Miroslav Krleza”. Li 
ankoraŭ redaktoris la trian volumon de la kroata 
enciklopedio, tiun 800-paĝan enhavanatan kapvortojn de DA 
ĝis FO kaj transdonis La redaktorecon al sia ĝisnuna belpanto 
akademiano August Kovaĉec. Akademiano August Kovaĉec 
ankaŭ parolas Esperanton. Li estis membro de Honora 
Komitato de la 86a Universala Kongreso de Esperanto. 

Estas interese konstati ke en tiu grava projekto de la 
kroata kulturo kunlaboras du gvidaj kroataj intelektuloj 
proksimaj al Esperanto. 



Brozoviĉ kaj Kovaĉec - antaŭa kaj nova 
redaktoroj de Kroata enciklopedio 


Kiom da loĝantoj havas Kroatio? Estas konataj 
rezultoj de la lasta popolnombrado el 2001. En Kroatio vivas 
3,977.171 kroatoj. La plej granda minoritato, la serba, 
konsistas el 201.631 loĝantoj aŭ 4,54%. La ceteraj minoritatoj 
bosnianoj, italoj, hungaroj, italoj, ĉeĥoj kaj romoj sume 
nombras 3% de la loĝantaro. 


URBA FESTIVALO 


Pluraj gejunuloj kiuj dum la preparlaboroj de la 86a 
Universala Kongreso de Esperanto transprenis la taskojn 
zorgi pri la kultura programo de la kongreso, havis la ideon 
lanĉi lige al la UKriĉeventan Urban Festivalon. Nikola Raŝiĉ 
malakceptis la Urban Festivalon en la kadron de UK ĉar ĝi 
ne rilatis al Esperanto. La unua Urba Festivalo tamen okazis 
en la tempo de UK en 2001, en la organizo de Kroata 
Esperanto-Junulara Asocio, prizorgata de Emina Viŝniĉ, 
Miroslav Jerkoviĉ, Stjepan Zgela, Mia Jankoviĉ kaj aliaj 
neesperantistaj helpantoj. La nomo de KEJA aperis sur la 
festivalaj afiŝoj, Esperanto estis unu el la lingvoj de la 
festivala broŝuro. Estu notite por la historio de la kroata 
kulturo, ke Amruŝeva 5 lulis en siaj ejoj en la unua vivfazo 
ankoraŭ unu teatran eventon, kiu montriĝas tradicia. 

La dua Urba Festivaio okazis en julio 2002 kaj 
daŭros kun paŭzoj ĝis septembro, en tri etapoj. ĉia 
organizanto ne plu estas KEJA, sed Loka bazo por refreŝigo 
de la kulturo, kun la ĉefa kunordiganto Emina Viŝniĉ. 


KROATIO HAVAS 
NOVAN ĈEFDELEGITON 

En la jaro 1992 Ivica Ŝpoljarec fariĝis 
ĉefdelegito de UEA por Kroatio. Post unu jardeko 
en la servo, kiun li plenumis modele kaj tre 
sukcese, fine de ĉi-somero, li forlasas ĝin. Laŭ 
iniciato de Kroata Esperanto-Ligo, sendita jam 
komence de la jaro al Universala Esperanto- 
Asocio, nova ĉefdelegito fariĝas Josip Pleadin 
el Durdevac, UEA-membro ekde 1982. La Estraro 
de UEA diskutis la proponon, kaj akceptis novan 
ĉefdelegiton en sia kunsido la 22-an de marto. La 
nova ĉefdelegito kontakteblas 

- per poŝtadreso: Grkinska 1,48350 Durdevac, 
-telefone: 048/811-266 (oficejo), 048/812-799 
(loĝejo), 098/248-574 (poŝtelefono) 

- kaj rete: grafokom@kc.hinet.hr 


io 

SEMINARIO “ESPERANTO ĈE 
INTERRETO” EN ĈAĈAK, JUGOSLAVIO 


La 3-a seminario “Esperanto ĉe Interreto” 
(ERI) sukcese okazis en Ĉaĉak, Jugoslavio (de la 
28-a de aprilo ĝis la 5-a de majo 2002) kun la 
ĉeftemo “Rete lingvumi”. Partoprenis 30 homoj el 
13 landoj, inkluzive organizantoj kaj prelegantoj. 
Kroation reprezentis Dag Treer, Vladimir Dujniĉ 
kaj Tomislav Divjak. 

El abunda programo menciindas: 

- E-kurso por 8 komencantoj, 

- kursoj por retkomencantoj pri retteknikoj, 
retprogramoj, kompostado kaj aspektigado de 
retpaĝoj, 

- retprojekta metodologio kun prezentoj de 
ekzemplaj retprojektoj, 

- laborgrupoj pri konkretaj retprojektoj, 

- tradiciaj programeroj de E-renkontiĝoj: 
interkona, internacia, Balkana, danc- kaj adiaŭa 
vesperoj, sportumado, lingva festivaleto, ekokurso 
en OvĉarBanja. 


Retprojektoj traktataj en apartaj laborgrupoj 

estis: 

1. Balkano.net - ttt-paĝaro de Balkanaj kaj 
ĉirkaŭbalkanaj esperantistoj. 

2. Lemu! - retejo kaj retkurso por bomoj kiuj volas 
lerni Esperanton. 

3. Lingva ĉielarko - pri lingvoj, lingva diverseco 
kaj Lingva politiko de la Esperanto-movado. 

4. tejo.org - daŭrigo de la projekto komencita ĉe 
EĜI-2 en Svedio, kun celo altiri novajn agantojn 
kaj ĉiam havi freŝajn informojn en la paĝaro de 
TEJO. 

Tiun ĉi seminarion organizis kaj realigis la 
jam sperta EĈI teamo de TEJO: Hokan Lundberg, 
Sonja Petroviĉ, Honning van Rosen, Bertilo 
VVenncrgren, Rolf Frolich, Clayton Smith - Argilo, 
Peron Chapman, Birke Dockhorn, Nastja 
Kojenikova kaj Tomislav Divjak. Al ni, gejunuloj, 
multe helpis Radojica Petroviĉ. 


Jen kelkaj intcrcsaj ligoj pri la seminario: 

- http://www.ikso.net/echei/2002/albumo/inex.html (seminaria fotoalbumo) 
http://www.ikso.net/echei/2001/partoprenantoj/janko/stat.php (rezultoj de la fina taksado) 


-\ 

ESPERANTO - 
SANIGA LINGVO 

En aŭgusto 2002INA - 
Internacia Naturkuracista 
Asocio en Kolonjo 
(Germanio) havos sian 
unuan konferencon. 

Judita Rey Hudeĉek, 
kiu dum multaj jaroj 
sekretariis en INA, prelegos 
pri la temo “Esperanto - 
saniga lingvo”. En la prelego 
ŝi traktas principojn de 
Montessori-pedagogio 
aplikitaj al instruado de Es- 
peranto. 

\__ J 


Tomislav Divjak 



INTERVJUO DE VIDA 
JERMAN EN “GLOBUS” 

Antaŭ ol forveturi al Brazilo, Vida 
Jerman donis dupaĝan intervjuon al la 
semajna gazeto “Globus” de la 19a de 
julio 2002. Kvankam ŝi estis 
intcrvjuita pri sia privata vivo, Vida 
trovis la manierojn informi pri sia 
ŝatata ĉevaleto - Esperanto. Al la 
respondo, kio estis la plej granda 
sukceso en ŝia vivo, ŝi diris: 
“Dekminuta aplaŭdo de la 
internacia publiko dum la 
teatraĵo “La plej longa tago de 
Maria Teresia” antau preskaŭ 
mil spektantoj el 57 landoj en 
la Nacia teatro de Zagrebo.” 

5TUDI, MAGISTRIGI, DOKTORIĜI 
EN ESPERANTO! 


Prof. Helmar Frank, prezidanto de Akademio Internacia 
San Marino, la 12an de julio 2002 private vizitis Zagrebon kaj 
profitis sian restadon por kunsidi kun la prezidantaro de KEL kaj 
informi pri la planata Libera Universitato Komamo en Slovakio 

Ekde la jaro 1982 Akademio Internacia San Marino, 
registrita laŭ la leĝoj de San Marino aktivigis preskaŭ 500 
universitatajn profesorojn de plej diversaj fakoj, lekciiantaj inter 
Japanio kaj Argentino en diversaj universitatoj. Per ili la Akademio 
ebligis al interesitoj el diversaj landoj akiri akademian gradon 
ankaŭ per Esperanto, unu el la lingvoj de AIS. 

Diplomoj de AIS estas aprobitaj en Pollando kaj Rumanio. 
Spertinte ke ekz. en Bavario ne eblis validigi la diplomon de AIS 
kun jura klarigo ke la Akademio de San Marino ne posedas 
proprajn konstruaĵojn, AIS nun klopodas akiri “la proprajn 
murojn” per la investo de akademianoj mem. Por la loko estis 
elektita la ĉelandlima danuba urbo Komarno en Slovakio, per 
ponto ligita al la samnoma hungara urbo. En la ĉefa placo de 
Komarno, Eŭropa Placo oni konstruis domojn en stilo de diversaj 
eŭropaj landoj. En la domoj estas aĉeteblaj loĝejoj. (kvadratmetro 
kostas malpli ol 500 eŭroj). 

La Libcra Universitato Komarno intencas proponi siajn 
servojn al diversaj minoritataoj de Slovakio por la tutjara studado 
sed ankaŭ per intensaj kvar-semajnaj kursoj allogi aliajn 
studentojn de la mondo. La ĉefaj fakoj planataj por instruado estas 
la plej serĉataj fakoj pri mikroekonomiko kaj manaĝerado, 
informatiko, komunikadscienco, psikologio, pedagogio kaj 
eŭrologio, nova scienco pri Eŭropo. La Nobelpremiito Reinhardt 
Selten jesis fariĝi rektoro de la planata Libera Universitato 
Komamo. 

Unu el ĝiaj kunlaborantaj universitatoj estas germana 
universitato Hagen kun siaj spertoj pri distancaj studoj. 

Kroatio ankoraŭ ne estas lando de la unuigita Eŭropo kaj 
atendas ĝin longa vojo antaŭ ol efektivigi tion. Sed eble iu el la 
juna generacio de kroataj esperantistoj volus magistriĝi aŭ 
doktoriĝi per Esperanto? Tio kio al la antaŭaj generacioj de 
esperantistoj montriĝis sriencfikcia, jam estas ebla. Ĉu vi ŝatus 
akiri novari diplomon? Ĉu vi ŝatus adapte-adopti vian diplomon 
al iu pli alta, internacia valida? Informiĝu pri la eblecoj: 
www.forst.uni-muenchen.de/OTHERS/AIS/aisdeu.htm 


ESPERANTISTINO - 
KANDIDATO POR LA PLEj 
ALTA STIPENDIO EN 
KROATIO 

Ana Dana Beroŝ, 
studenti.no en la tria jaro 
pri arkitekturo en ia 
Universitato en Zagreb 
kandidadatas kun siaj 
ducent kolegoj por la 
plej alta stipendio en 
Kroatio. La projekton 
aŭspicias gazeto 
“Nacional”, kiu kun la 
foto de Ana Dana 
informis ke ŝi parolas 
angle, france kaj Esperanton, kaj uzas ankaŭ la 
germanan kaj la finan lingvojn. Ŝia meza noto estas 
4,57. Ŝi gajnis la premion de la dekano. Legantoj de 
“Nacional” inter majo kaj julio povis voĉdoni por la 
premiota studento. Ankaŭ esperantistoj per kuponoj 
subtenis la elekton de Ana Dana Beroŝ. Kiu el 
ducento da bonaj studentoj efektive gajnos la 
premion, oni scios ĝis la nova lernojaro en aŭtuno. 



VEDRAN RADOVANOVIĈ 



estas knabeto kiu lernas Esperanton en sia hejmo 
de la gepatroj Daŝa Filipciĉ kaj Vanja Radovanoviĉ. 
Li naskiĝis la lOan de novembro 2000 kaj partoprenis 
sian unuan Esperanto-aranĝon, la I2an 
Montkabanan Renkontiĝon en Platak en 2001. Li 
planas kun la gepatroj en aŭgusto 2002 viziti la 
Renkontiĝon de Esperanto-familioj en Pecs en 
Hungario. Ĉar liaj gepatroj teatros en la somera IJS 

en Szekesfehervar, 
Vedran vizitos la 
etoson de la reĝa 
urbo. En aŭtuno li 
planas al Mont- 
kabana Renkontiĝo 
en Logarska dolina 
en Slovenio kun aliaj 
tridek esperantistoj. 
Ekscita estas la vivo 
de infano en la 
Esperanta familio. 
Agrable scii ke 
kreskas nova gene- 
racioj de beboj kiuj 
hejme lernas Espe- 
ranton. 

INFANA KONKURSO 
EN KOSTRENA 

Junulara restadejo ‘‘Esperanto Domo” Kostrena 
ĉi-jare gastigis lemantojn el 7 kroatiaj lernejoj kiuj 
partoprenis en Kroatia konkurso pri scio de Esperanto 
por lernantoj el elementaj lernejoj. Dudekkvar 
lemantoj alvenis el Slavonski Brod, Zagreb Vara2din 
kaj Matulji. La konkurso estis en kategorioj elementa, 
daŭriga kaj supera. En la konkurso estas atingitaj sekvaj 
rezultoj: 

En la elementa kategorio: 

1. Tea Ŝimiĉiĉ el Elementa lemejo “Mladost” 
Zagreb, 

2. Sara Bernarda Moritz, el Elementa lernejo 
“Gustav Krklec” Zagreb, 

3. Vinka Cerovski el Elementa lemejo “Mladost” 
Zagreb. 

Ankoraŭ du lemantinoj el tiu kategorio estas 
publike laŭditaj pro bone skribitaj testoj kaj ili ricevis 
konsolajn premiojn. Temas pri Anamarija Gudelj el 
Elementa lemejo “Mladost” Zagreb kaj Andela Kanjuo 
el Elementa lernejo “Andrija Mohoroviĉiĉ” Matulji. 

En daŭriga kategorio: 

1. Zdravka Deliĉ el Zagreb. aliĝinta en propra 
aranĝo, 

2. Katarina Zupan el Elementa lernejo "Antun 
Mihanoviĉ” Slavonski Brod, 

3. Ivana Bencun el Elementa lemejo “Antun 
Mihanoviĉ” Slavonski Brod. 

En supera kategorio neniu estas premiita. 

Pokalon “Kostrena 2002” gajnis: Elementa 
lemejo “Mladost” Zagreb. 

En daŭriga kategorio: Elementa lemejo “Antun 
Mihanoviĉ” Slavonski Brod. 

Ses lemejoj oficiale sendis kaj finance subtenis 
siajn lernantojn. Ankaŭ Esperanto-societo Rijeka fi- 
nance subtenis lernantojn kaj iliajn gvidantojn. 

Finance kaj donace agadon subtenis: 

- ”Tvomica zeljezniĉkih vagona Gredelj” donacis 
2.000,00 kunaojn por diplomoj kaj pokaloj. 

- Eldonejo “Izvori” donacis 30 librojn “Unuiĝintaj 
Nacioj - Venu kun Ni” de Nana Annan al partoprenintoj 
de la konkurso. 

- KEL kontribuis per naŭ libroj “Mirindaj 
aventuroj de metilemanto Hlapic ’ kiel premioj por la 
plej sukcesaj lernantoj. 

- Komunumo Kostrena disponigis al ni aŭtobuson. 

La konkurso okazis de la 31a de majo ĝis la 2a de 
junio 2002. Samtempe kaj samloke okazis renkontiĝo 



Labore kaj amuze 



de mezlernejajon kiuj partoprenis en projekto 
“Mezeŭropo estas mia hejmo”. 

Dum la aranĝo partoprenantoj de ambaŭ 
projektoj amuziĝis en promenado apud la maro kaj 
banado. Sabaton posttagmeze ili vizitis kulturan 
programon de nacia Esperanto-kongreso kiu okazis 
tiun tagon en Rijeka kaj trarigardis la urbon Rijeka kaj 
kastelon Trsat. Dimanĉon matene ili ĉeestis meson en 
Esperanto kiun en preĝejo de Kostrena celebris Franjo 
Gruiĉ. 

Ĉe alveno en Kostrenan ĉiuj partoprenantoj de 
la aranĝo ricevis ŝildojn kaj kongresan materialon 
same kiel partoprenantoj de la nacia kongreso. 

Sinjorino Katinjo Tosegi el “Radio Aŭstrio” 
intervjuis la plej sukcesajn lemantinojn. 

Alp-Adria Esperanto-Konferenco, okazinta 
samtempe, alte taksis la aranĝon kaj rekomendis ke ĝi 
fariĝu tradicia kaj intemacia. 

Organizantoj atendas la lemantojn kaj iliajn 
instruistojn kaj kursgvidantojn ankaŭ la sekvontan 
jaron. 

Emil Hrvatin 

AL BRAZILO! 

AL HUNGARIO! 

AL EŬROP-UNIA 
KONGRESO EN VERONO! 


a Universala Konqre<o 


isporanto 


Fortfiiozo-BrazMo 
03» 10 augbsto 2002 


Forpasis Dordo Guzoviĉ 

Dordo Guzovnĉ forpasis en Rijeka la 30an 
de junio 2002. Li naskiĝis en Rijeka la 21an de junio 
1959. Laŭ profesio ii estis elktromekanikisto kaj 
laboris en ŝipfarejo “Viktor Lenac” en Rijeka. 
Esperantistiĝis en la jaro 1975 en Rijeka kaj de tiam 
ĝis 2002 membris en Esperanto-Societo Rijeka. De 
la jaro 1976 li aktivis en Sporta Esperanto-Societo 
en Rijeka kaj en la ŝakluda klubo. Plurfoja 
komitatano de Esperanto Societo Rijeka kaj 
membro de LKKde SAT kongreso en Rijeka en 1981. 
Gvidis plurajn kursojn por komencantoj dum ia 
okdekaj jaroj. 

V. Moratikiĉ 


Deko da kroataj esperantistoj preparas sian vojaĝon al 
Brazilo. Dum la gejunuloj celas Internacian Junularan 
Kongreson, la aliaj por sia celo elektis Universalan Kongreson 
en Fortalezo. Ivo Osibov laboros kiel estrarano de UEA, Vida 
Jerman konstribuos al la kultura programo de la kongresa 
semajno, Damir Malkoĉ kongresos kaj turismos. 

Drama Grupo de Studenta Esperanto-Klubo ankaŭ 
pakas valizon por partopreni en la junulara aranĝo en 
Szekesfehervar en Hungario. A1 Balatono direktiĝas ankaŭ grupo 

de blindaj esperantistoj el 
Kroatio, celantaj partopreni 
Internacian Kongreson de 
Blindaj Esperantistoj. 

Pluraj membroj 
preparas sian partoprenon 
en Verona ĉe Eŭrop-Unia 
Esperanto-Kongreso. 

Aranĝoriĉa somero 

2002 ! 


Goteborg 


LEKSIKONO DE KROATIAJ ESPERANTISTOJ 


Kroatio havas monumentan verkon pri Esperanto. En Durdevac aperis post 
la dujara intensa laboro de Josip Pleadin, iniciatinto, redaktoro kaj eldonisto de la 
libro, Leksikono de kroatiaj esperantistoj. La libro enhavas milon da biografioj, 
ofte kun fotoj, kiuj dokumentas pri la historio de Esperanto en Kroatio de post la 
unuaj vivsignoj pri Esperanto en Osijek en la 19a jarcento. La libro reliefas 
poresperantan laboron en Kroatio dum preskaŭ 115 jaroj. Gi estas fascina historia 
dokumento sed samtempe ankaŭ nuntempa adresaro, omaĝo al pioniroj, ĝisostuloj 
kaj kabeintoj. La libron inspiris Marinko Gjivoje kun sia verko Leksikono de aktivaj 
jugoslaviaj esperantistoj, kiu aperis post lia morto ĉe Voĉo en Borovo en la jaro 
1985, finredaktita de Lucija Borĉiĉ. 

Ni deziru ke ankaŭ aliaj landoj havu tian verkon pri sia kontribuo al 
Esperanto. 

Josip Pleadin kolektas korektojn kaj kompletigojn por la iam 
aperonta dua eldono de la Leksikono ĉe: Grkinska 1, 48350 Durdevac, 
ivan.pleadin@kc.hinet.hr aŭ grafokom@kc.hinet.hr 

Ĉe la lanĉo de la libro en la 5a kongreso de kroatiaj esperantistoj estis 
venditaj la unuaj cent ekzempleroj kaj ĝis nun iom pli ol 300! La lanĉo okazis ankaŭ 
en la urbo de la apero en Durdevac, la 29an de junio 2002 kadre de la fama loka 
kokofesto Picokijada. 


i 

Post eldonoj en la kroata, 
angla, germana kaj itala, 
aperis ankaŭ en Esperanto 
plenkolora prospekto pri 
Hotelposeda kaj turisma 
entrepreno HTT “Picok” en 
Durdevac. 

Jen aperis la nova eldono de 

PLENA ILUSTRITA 
VORTARO 

de Sennacieca Asocio Tutmonda 
el Parizo, reviziita de Michel Duc 
Goninaz, emerita docento. En sia 
nova formo PIV enhavas ĉ. 16780 
kapvortojn kaj ĉ. 46890 leksikajn 
unuojn sur 1264 paĝoj. Prezo: 70 
eŭroj. Unika dokumento pri Espe- 
ranto! 


NE NUR KURSLIBRO 

Boris Kolker eldonis ĉe UEA la duan 
plobonigitan eldonon de la perfektiga kurso de Es- 
peranto, kiu samtempe estas gvidlibro pri Esperanta 
kulturo. Riĉe ilustrita la verko prilumas diversajn 
aspektojn de Esperantujo. Estas interese noti ke sur 
la titopaĝo troveblas unu el la zagrebaj busoj de la 
firmao Generalturist kiuj gvidis nin en la jaro 2001 al 
diversaj turismaj celoj tra Kroatio. Ni memoru ke 
kvardeko da esperantistoj specialiĝis pri turisma 
gvidado por povi servi al esperantistoj-gastoj kiel 
gvidantoj kaj ke Kroatio konsideras sin konvinka Es- 
peranto-Lando. Unuopaj lecionoj gvidas al diversaj 
fenomenoj de Esperanto-kulturo flegitaj en Kroatio 
ekz. verkoj de Ivo Lapenna, Emilija Lapenna, 

Spomenka Ŝtimec au teatraĵo de Vida Jerman. 

Korajn gratulojn al ilustra redaktoro Osmo 
Buller kaj grafikisto Franisco L. Veuthey kiuj 
dokumentite gvidas nin tra 26 lecionoj de la 
Esperanta pasinteco kaj la aktuala vivo. 

La libro servos kiel instruilo en C-kurso kiun 
ekde aŭtuno en Amruŝeva 5 gvidos Spomenka 
Ŝtimec. La libro haveblas ĉe UEA kontraŭ 18 eŭroj. 

Esperantujo en la libro estas ĉarme multvizaĝa kaj 
ties kroata parto estas stimula. 

LERNANTOI KAIINSTRUISTOI SALUTAS EL 

RIIEKA-KOSTRENA 2002 















